การผนึกประตูของซุซุเมะ

การผนึกประตูของซุซุเมะ (ซุูซูเมะ โนะ โทจิมาริ) เป็นภาพยนตร์แอนิเมชันแนวจินตนิมิตของญี่ปุ่น เขียนบทและกำกับโดยมาโกโตะ ชิงไก สร้างโดยคอมิกซ์เวฟฟิล์ม จัดจำหน่ายโดยโทโฮ ออกแบบตัวละครโดยมาซาโยชิ ทานากะ จากภาพยนตร์สองเรื่องก่อนหน้า อย่าง หลับตาฝัน ถึงชื่อเธอ และ ฤดูฝัน ฉันมีเธอ กำกับแอนิเมชันโดยเคนอิจิ ซึจิยะ ออกแบบภาพโดยทาคุมิ ทันจิ และแรดวิมส์แต่งเพลงสำหรับภาพยนตร์ นาโนกะ ฮาระเป็นผู้ให้เสียงพากย์ตัวละครหลัก ภาพยนตร์ออกฉายที่ประเทศญี่ปุ่นในวันที่ 11 พฤศจิกายน พ.ศ. 2565 และทั่วโลกช่วงต้นปี พ.ศ. 2566 ภาพยนตร์ออกฉายในประเทศไทยในวันที่ 13 เมษายน พ.ศ. 2566

**เรื่องย่อ**
เรื่องราวของเด็กหญิงซุซุเมะ อายุ 17 ปี อาศัยอยู่ในเมืองที่เงียบสงบ บนเกาะคีวซู ของประเทศญี่ปุ่น เรื่องราวได้เริ่มขึ้นเมื่อซุซุเมะได้พบกับชายหนุ่มคนหนึ่งที่กำลังตามหา "ประตู" ทั้งสองได้ร่วมกันตามหาประตูเก่าบานนั้น ซึ่งอยู่ในบ้านร้างท่ามกลางหุบเขา ทันทีที่ซุซุเมะได้ยื่นมือเปิดประตูนั้น "ภัยพิบัติจากประตู" ก็ได้ปรากฏขึ้นทั่วทั้งญี่ปุ่น และมีแค่ซุซุเมะเท่านั้น ที่ต้องหาทางในการปิดประตูและหยุดภัยพิบัติที่เกิดขึ้นให้ได้ ด้วยพลังของความสัมพันธ์ที่เธอจะได้พบเจอระหว่างการเดินทางสุดอัศจรรย์เกินกว่าเธอจะจินตนาการ

**นักพากย์**
 นาโนกะ ฮาระ รับบทเป็น Iwato Suzumeเด็กหญิงวัย 17 ปีที่ค้นพบว่าชีวิตตัวเองต้องเข้าไปพัวพันกับหายนะจากประตูปริศนา (พากย์เสียงโดย แพรวา สุธรรมพงษ์)- โฮกูโตะ มัตสึมูระ รับบทเป็น Munakata Sōta ชายหนุ่มลึกลับที่ออกตามหาประตูเพื่อปิดมันจากการปลดปล่อยภัยพิบัติ (พากย์เสียงโดย ภาคภูมิ วันทอง)- เอริ ฟูกัตสึ รับบทเป็น Iwato Tamaki น้าของซุซุเมะที่คอยดูแลเธอมาตั้งแต่ยังเด็ก เธอทำงานให้บริษัทประมง (พากย์เสียงโดย นิรมล กิจภิญโญชัย)- โชตะ โซเมตานิ รับบทเป็น Okabe Minoru เพื่อนร่วมงานหนุ่มในบริษัทประมงของทามากิ- ไซริ อิโต รับบทเป็น Ninomiya Rumi แม่เลี้ยงเดี่ยวลูกแฝดที่ซุซุเมะเจอระหว่างโบกรถในจังหวัดโคเบะ- โคโตเนะ ฮานาเซะ รับบทเป็น Amabe Chika เด็กสาวผู้ร่าเริงที่ซุซุเมะพบเจอในจังหวัดเอฮิเมะ- คานะ ฮานาซาวะ รับบทเป็น Iwato Tsubame แม่ที่ล่วงลับของซุซุเมะตั้งแต่เด็ก (พากย์เสียงโดย นพวรรณ เหมะบุตร)- มัตซึโมโตะ ฮากูโอะรุ่นที่ 2 รับบทเป็น Munakata Hitsujirō  ปู่ของโซตะที่สอนให้โซตะปิดประตูยับยั้งภัยพิบัติ- แอน ยามาเนะ พากย์เป็น ไดจิน (ダイジン Daijin) สิ่งมีชีวิตปริศนาที่มาในรูปแมวสีขาวพูดภาษามนุษย์ที่เป็นกุญแจสำคัญในการยับยั้งภัยพิบัติ (พากย์เสียงโดย นพวรรณ เหมะบุตร)- คามิคิ ริวโนะสุเกะ พากย์เป็น เซริซาวะ โทโมยะ (芹澤 朋也, Serizawa Tomoya) เพื่อนสนิทของโซตะ นักศึกษามหาวิทยาลัยที่อยากจะเป็นอาจารย์ และตัดสินใจช่วยซุซุเมะตามหาโซตะ แต่โดนทามากิเข้าใจผิดว่าลักพาตัวหลานสาวเธอ (พากย์เสียงโดย ประภัฒน์ สินธพวรกุล)

**การผลิต**
มาโกโตะ ชิงไกและทีมงานได้เริ่มวางโครงเรื่องของภาพยนตร์เรื่องนี้ไว้ ตั้งแต่เดือนมกราคมถึงมีนาคม พ.ศ. 2563 เริ่มเขียนบทในเดือนเมษายน ซึ่งเป็นช่วงที่ญี่ปุ่นได้ประกาศสถานการณ์ฉุกเฉินจากการระบาดของโควิด-19 ในการให้สัมภาษณ์กับทางโทรทัศน์ มาโกโตะ ชิงไกเผยว่าสถานการณ์โรคระบาดไม่ได้ส่งผลกับการผลิตภาพยนตร์มากนัก ทั้งยังกล่าวอีกว่าภาพยนตร์จะออกไปแนวของโลกล่มสลาย ซึ่งทำให้ผู้ชมไม่สามารถลืมความรู้สึกหลังจากดูได้อย่างแน่นอน หลังจากเขียนบทเสร็จในเดือนสิงหาคม ก็ได้เริ่มเขียนกระดานเรื่องราวตั้งแต่เดือนกันยายน พ.ศ. 2563 ถึง ธันวาคม พ.ศ. 2564 เช่นเดียวกันตัวแอนิเมชันก็ได้เริ่มสร้างตั้งแต่เดือนเมษายน ปี พ.ศ. 2564
วันที่ 15 ธันวาคม พ.ศ. 2564 ภาพยนตร์เรื่องนี้ก็ได้เปิดตัวอย่างเป็นทางการ รวมไปถึงทีมงานที่มี มาซาโยชิ ทานากะเป็นผู้ออกแบบตัวละคร เคนอิจิ ซึจิยะเป็นผู้กำกับแอนิเมชัน และทาคุมิ ทันจิเป็นผู้ออกแบบงานภาพ

**เพลงประกอบ**
วันที่ 20 กันยายน พ.ศ. 2565 ภาพยนตร์ได้รับการประกาศว่าวงแรดวิมส์ที่เคยทำงานให้กับภาพยนตร์สองเรื่องก่อนหน้าของชิงไกอย่าง หลับตาฝัน ถึงชื่อเธอ และ ฤดูฝัน ฉันมีเธอ จะแต่งเพลงประกอบภาพยนตร์ร่วมกันกับนักแต่งเพลงอย่าง Kazuma Jinnouchi. ทั้งยังเปิดเผยว่า นักร้องสาวใน ติ๊กต็อก อย่าง Toaka จะขับร้องเพลงประกอบหลักของเรี่องอย่าง "ซุซุเมะ" (すずめ). โดยเพลงประกอบจะวางจำหน่ายในวันที่ 30 กันยายน พ.ศ. 2565 ทางดิจิตอลแพลตฟอร์มของญี่ปุ่น

**สื่อดัดแปลง**
นวนิยายดัดแปลงเขียนโดยชิงไกวางจำหน่ายเมื่อวันที่ 24 สิงหาคม พ.ศ. 2565 โดยเป็นหนังสือในเครือคาโดกาวะบุงโกะ ส่วนหนึ่งของเนื้อเรื่องในนวนิยายรวมไปถึงอนุสารที่แจกระหว่างงานฤดูร้อนคาโดบุง 2022 ซึ่งจัดขึ้นในร้านหนังสือญี่ปุ่นเมื่อวันที่ 10 มิถุนายน ฉบับปกอ่อนสำหรับเด็กซึ่งเพิ่มฟูริงานะและภาพประกอบวาดโดยชิโอะ วางจำหน่ายเมื่อวันที่ 13 ตุลาคมโดยเป็นหนังสือในเครือคาโดกาวะสึบาซะบุงโกะ นวนิยายมียอดจำหน่ายมากกว่า 350,000 เล่มในเดือนพฤศจิกายน พ.ศ. 2565 นวนิยายมีลิขสิทธิ์ในประเทศไทยโดยสำนักพิมพ์ฟีนิกซ์
มังงะดัดแปลงวาดภาพโดยเด็งกิ อามาชิมะ เริ่มตีพิมพ์ในนิตยสารอาฟเตอร์นูนรายเดือนของสำนักพิมพ์โคดันชะเมื่อวันที่ 25 ตุลาคม พ.ศ. 2565

**อ้างอิง**

**แหล่งข้อมูลอื่น**
 เว็บไซต์ทางการของนวนิยาย ที่ฟีนิกซ์- 16428256- 25057
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2565
หมวดหมู่:อนิเมะภาพยนตร์ต้นฉบับ
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์เกี่ยวกับภัยพิบัติ
หมวดหมู่:ภาพยนตร์เกี่ยวกับแผ่นดินไหวและคลื่นสึนามิในโทโฮกุ พ.ศ. 2554
หมวดหมู่:ภาพยนตร์โดยคอมิกซ์เวฟฟิล์ม
หมวดหมู่:ภาพยนตร์ที่กำกับโดย มาโกโตะ ชิงไก
หมวดหมู่:ฟีนิกซ์ (สำนักพิมพ์)
หมวดหมู่:อนิเมะของครันชีโรล
หมวดหมู่:ผู้ชนะครันชีโรลอนิเมะอะวอดส์